Зейнеткер академиктер 221 мың теңге стипендия алады
"Зейнеткер академиктер 221 мың теңге стипендия алады" | "https://abai.kz/post/185393"
TITLE: Зейнеткер академиктер 221 мың теңге стипендия алады
URL: https://abai.kz/post/185393
META: "Зейнеткер академиктер 221 мың теңге стипендия алады" | "https://abai.kz/post/185393"
DATE: 22.07.2024
AUTHOR(s): Abai.kz
TOTAL WORDS: 157
TEXT: Ғылым және жоғары білім министрлігі Ұлттық ғылым академиясының зейнет жасындағы ғалымдары өмір бойына дейін ай сайын 60 АЕК көлемінде стипендия алатындығын жариялады. Бұл туралы министрлік қаулы жобасында жазды, деп хабарлайды Abai.kz. Аталған қаулы биылғы 1 қыркүйектен бастап күшіне енеді. "Қазақстан Республикасы ұлттық ғылым академиясының зейнеткерлік жасқа толған академигіне өмір бойғы ай сайынғы стипендияның мөлшері 60 АЕК мөлшерінде белгіленсін және оны төлеу қағидалары бекітілсін", – деп жазылған қаулы жобасында. Стипендия алуға үміткер академик Ұлттық ғылым академиясына келесі құжаттарды өткізуі керек: Еркін нысанда стипендияны төлеуге өтініш; ҰҒА академигі мәртебесін растайтын құжат (ҰҒА академигі мәртебесін беру туралы ҰҒА отырысының хаттамасынан үзінді); Қазақстан Республикасының азаматтығын растайтын құжат (Қазақстан Республикасы азаматының жеке куәлігінің немесе паспортының көшірмесі); Екінші деңгейдегі банк айқындайтын нысан бойынша шоттың болуы туралы банк анықтамасы. Стипендия төлеу мынандай жағдайларда тоқталады: ҰҒА академигі қайтыс болса (қайтыс болу туралы анықтама/куәлік); ҰҒА академигі хабар-ошарсыз кетсе немесе қайтыс болды деп жарияланса; ҰҒА құрамынан шығарылса (ҰҒА төралқасы отырысының хаттамасынан үзінді); Қазақстан Республикасының азаматтығы тоқтатылса. Abai.kz
